Uus näitus on avatud 18. nov 2015 - 31. märts 2016
Uusimad avastused universumist
Testi oma potetnsiaali kosmonaudina
Kuukulguri missioon Marsil
Satelliidid.
Sel aastal vahetab Teletorn talveperioodiks välja oma põhiekspositsiooni ja avab Teletornis universumi teemalise ekspo „Elus Universum“. Näitus on Tartu Observatooriumi teadlaste poolt spetsiaalselt Tallinna Teletornile loodud, kus on lisaks visuaalile ka põnev kogemus-tundmuslik osa.
KAS ME OLEME ÜKSI?
Küsimus, kas inimkond on ainulaadne või leidub universumis veel teisigi mõistuslikke olendeid, on huvi pakkunud sama kaua, kui oleme olnud teadlikud omaenese olemasolust. Legendid ja lood tulnukatest tõusevad ulmekirjanduses ja päevauudistes aeg-ajalt taas esile, kuid tänapäeva teaduse mõistes kindlaid fakte kokkupuuteist maaväliste olenditega siiski veel pole. Nõndasamuti pole ka ühest tõestust selle kohta, et oleme ilmaruumis täiesti omapäi.